Fa e sa le ka April 1991, fa ntwa ya selegae e ne e simologa kwa Sierra Leone, go ile ga bolawa, ga gobadiwa kana ga golafadiwa diketekete tsa batho. Mookamedi wa Komiti ya Lekala e bong Bill Cowan o bega jaana: “Ntwa le mathata di ile tsa ama batho thata. Ba le bantsi ba ba neng ba sa kgatlhegele molaetsa wa rona ba reetsa ka kgatlhego jaanong. Ga se selo se se sa tlwaelegang gore batho ba tswe fela kwa mebileng ba tsene mo Holong ya rona ya Bogosi go nna teng mo pokanong ya bone ya ntlha. Gantsi bakaulengwe ba emisiwa mo mebileng ba kopiwa thuto ya Baebele.” Le mororo naga e tswelela pele e na le maemo a a sa iketlang, tiro ya go rera ka Bogosi e ntse e ungwa maungo kwa Sierra Leone. 14. Tsela e Jesu a neng a tsaya ka yone se Marea a se dirileng e ne e farologana jang le ya ba bangwe?